
Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol. 
Bwriad yr aseiniad yw i ddarganfod ac i feirniadu graddau y strategaethau asesu ar gyfer dysgu sydd yn cael eu cyflwyno o fewn yr ystafell ddosbarth; yn ygystal â gwella ymarfer broffesiynol i fod yn ymchwilydd da a gwella ansawdd siarad a chwestiynu. Ystyrir sut fydd y yr ymchwilydd yn elwa o’r data, a’r dysgwr; sef yr unigolion yna fydd yn elwa o’r athrawon yn dilyn esiampl dda o ddefnyddio strategaethau gwahanol ac effeithiol yn eu dosbarthiadau.
Defnyddir holiadur, arsylwad a chyfweliad i gasglu gymaint o wybodaeth gytbwys ag fu’n bosib. Gwellir wrth wneud hyn ein bod yn datblygu Nodweddion Ymchwil sef i fod yn ymchwilydd medrus, yn sgeptigol, yn foesegol ac o fewn proffesiwn ymholgar. 
Pwrpas yr ymchwiliad yw gwneud ni fel athrawon y dyfodol fod yn wyliadwrus fod angen defnydd effeithiol o strategaethau dysgu ar ein disgyblion. Credir mai dyma’r egwyddor fwyaf pwysig i’n disgyblion ddatblygu yw i fod yn unigolion mentrus, uchelgeisiol fel dywed Donaldson (2015). Wrth alluogi eu bod nhw’n fentrus yn eu llafaredd a’u hiaith fel nodir uchod, bydd y targed o filiwn o siaradwyr Cymraeg erbyn 2050 o fewn ein cyrraedd, gan bydd mwy o bobl yn fwy hyderus o ddefnyddio’r iaith bob dydd. Wrth i dechnoleg a siarad wyneb yn wyneb yn dod yn llai poblogaidd, mae’n hanfodol fod ein disgyblion yn dod yn gyfarwydd o glywed Cymraeg cywir yn eu hystafelloedd dosbarth.
Yn gyntaf, bwriedir drafod am y rhannau llenyddol sydd yn cefnogi’r farn o ymchwilio a’i bwysigrwydd i’r ymchwilydd ar rhai sydd yn cymryd rhan. Nesaf, trafodir yr adran fethodoleg, sef sut cynhelir yr ymchwiliad, gwerthusir yn feirniadol ar y canfyddiadau. I ddilyn hynny, disgrifir beth yw fy nghanfyddiadau o’r hyn rwyf wedi ei ddarganfod am ansawdd cwestiynu a siarad y disgyblion. Yn olaf, nodir sut mae’r plant wedi dysgu, ac yn dod i gasgliad gan adfyfyrio ar y profiad derbynir.
Eglurha Tacsonomeg Bloom, (1956) gwefan Effective questioning, (2020) wraidd fy ymchwil (cwestiynu a siarad), lle nodir y chwe elfen wahanol sef Gwethuso,Syntheseiddio,Dadansoddi,Cymhwyso, Deall a Gwybodaeth. Defnddir rhain gan yr addysgwyr i hybu dealltwriaeth yr unigolion o’r dasg cyflawnir dan sylw. Defnyddir i hybu meddylfryd cwestiynu’r disgyblion, ac agor eu meddyliau i gwestiynu pob dim maent yn dod ar eu traws. 
Mae corff helaeth o lenyddiaeth wedi ymchwilio ar strategaethau asesu ar gyfer dysgu  amrywiol, ac amlinellir gwefan Study.com (2020) bwysigrwydd asesu yn gyffredinol. 
“Assessment is a critical piece of the learning process....why it benefits both teachers and students, and the three most common forms of assessment.” 
Gwelir felly mai nid dim ond yr athrawon sy’n elwa o’r data casglwyd gan yr ymchwilydd, mae’r plant yn datblygu hunanhyder ac yn gwella’n acedemaidd yn ogystal, gan fod mwy o wybodaeth cefndirol gan yr athrawon i’w haddysgu.
O fewn fy ymchwiliad, mae’n hanfodol fy mod i’n gallu gweld yr elfennau cadarnhaol a negyddol o ddefnyddio arddulliau gwahanol, a’r adnoddau sydd yn helpu i wneud canfyddiadau.
Cytuna (Assessment Reform Group, 2002) ar wefan “Ridgeway School”gyda Study.com (2020) gan ddweud mai asesu ar gyfer dysgu yw y broses o edrych ar wybodaeth a gasglwyd i weld ble mae’r disgyblion yn eu gwaith, ble mae angen iddynt fynd a beth yw’r ffordd orau o gyrraedd yno. 
Nodir ddogfen “Asesu ar gyfer Dysgu a medrau meddwl” ar wefan  (Estyn.llyw.cymru, 2018) fod llawer o ysgolion yn cymryd camau eu hunain i weithredu ar wella sgiliau meddwl y disgyblion, gan fod pob ysgol gyda disgyblion o dan gwahanol amgylchiadau, boed yn gymdeithasol neu’n ariannol.  
“Trwy ddefnyddio hetiau lliw, mae disgyblion yn asesu eu hunain a’u cyfoedion. Mae’r broses hon wedi helpu disgyblion i atgyfnerthu eu dysgu trwy esbonio syniadau i bobl eraill.” 
Esbonir y dyfyniad y strategaethau ymarferol a gweledol sydd yn eu lle, sydd yn amlwg yn strategaeth lwyddiannus yn yr ysgol yma. Gwelir yn y ddogfen yma fod deialog broffesiynol ddiddiwedd gydag aelodau o staff eraill yn sicrhau llwyddiant er enghraifft defnyddio strategaeth hetiau De Bono yn eu dosbarthiadau. Cyfeirir hyn yn ôl at yr elfen o fod yn feirniadol fel nodir y Nodweddion Ymchwil; gwelwn felly fod pobl yn feirniadol yn un o hanfodion i sicrhau llwyddiant.
Wrth edrych ar ochr arall y geiniog, dywed Blackburn (2018) fod “Policies aiming at closing the gap are grounded in a logic of integration and assimilation into an assumed normality that no longer exists.” 
Pwysleisir fod ambell ysgol yn anelu at gael eu disgyblion i gyrraedd yr un lefel o allu. Rydym bellach yn gwybod nad yw hyn yn wirioneddol bosib, gan fod plant sydd ag anghenion dysgu ychwanegol er enghraifft yn datblygu ar raddfa wahanol. I’r unigolion hynny, fedrir amrywio’r strategaethau asesu ar gyfer dysgu ar eu cyfer, boed yn gardiau lliw bodiau ynlle dim ond bodiau di-liw fod yn help mawr o ran eu haddysgu.
I bwysleisio’r pwnc uchod, awgryma Kathryn E,John P (2013)- 
“...which use Bourdieu's notions of ‘habitus’, ‘field’, ‘cultural capital’ and ‘social capital’ to explore learning careers and learning identities in different sectors of education.” 
Canfyddir Cambridge-community.org.uk (2020) fod Carol Dweck yn pwysleisio fod dysgwyr sy'n cyflawni'n uchel yn osgoi cymryd risg gan eu bod yn ofni gwneud camgymeriadau. Felly, mae’r disgyblion hynny yn lleihau y nifer maent yn eu dysgu. Mae’r strategaethau asesu nodir uchod am geisio helpu i greu awyrgylch cefnogol yn y dosbarth i bawb.
Gwelir eu fod fyny i’r athrawon i gymryd camau gweithredol i sicrhau llwyddiant yn eu dosbarthiadau. Honna William (2016) ein bod wedi dechrau deall fod lefel amrywiaeth o fewn ein dosbarthiadau bron pedair gwaith yn fwy na lefel yr ysgol fel nodir Blackburn (2018). Dywedir William (2016) nad oes y fath beth ag ysgol dda, ond mae yna fath beth ag ysgol yn llawn o athrawon da sydd yn medru sylwi ar y pethau yma. 
Pwysleisir William (2016) bwysigrwydd ein disgyblion yn cymryd arweinyddiaeth yn y dysgu. Enghaifft o hyn fyddai dechrau’r wers gyda disg;un ochr coch ag un ochr werdd. Dechreir y wers yn gwynebu’r ochr werdd, ac os nad ydynt yn deall y dasg ar ôl esboniad yr athro maent yn troi’r cerdyn i’r ochr goch. Mae’r plentyn sydd dal yn dangos y cerdyn werdd yn medru esbonio’r wers i’r person a cherdyn goch. Dyma sut mae sicrhau bod llais y disgybl yn cael eu glywed, a fod y disgyblion yn arwain y dysgu wrth addysgu ei gilydd.
Er fod strategaethau asesu ar gyfer dysgu’n fuddiol i’r athrawon; oblegid ei fod yn fuddiol i’r disgyblion hefyd. Dywed Harrison (the Guardian, 2013) yn eu erthygl “Assessment for learning: are you using it effectively in your classroom?”-
“...students can question their own learning as they try to make sense of their own ideas. Through the process and routine of feedback, learners can sort out small problems and misunderstandings, and form better links between ideas. This develops the learner and prevents them losing sight of their long-term goal.”
Wrth ymchwilio, darganfyddir cysylltiad gydag ymchwilydd arall. Esbonir Hosein a Rao (Heacademy.ac.uk, 2014) am y cwrs buont yn cynllunio. Cynnigir i wahanol wledydd ac ymchwilio gan ddefnyddio arolwg i wneud canfyddiadau. Defnyddir y pwyntiau yma i farnu effeithiolrwydd yr asesiadau ymchwilwyd. Dyma rhai o’r pwyntiau nodwyd- Hyrwyddo hunaniaeth y disgyblion fel ymchwilydd, hyrwyddo ymrwymiad y disgyblion, helpu’r disgyblion i gael profiad ymarferol o ddadansoddi data ansoddol a/neu feintiol a datblygu sgiliau cyflogadwyedd myfyrwyr.
Gellir weld mai dyma’r un syniadaeth rwyf yn anelu at weld llwyddiant yn fy ymchwiliad. Rwy’n gobeithio cael data teg a chytbwys gan ddefnyddio’r methodoleg amrywiol a gwneud canfyddiad teg ar y mater.
I ddod i gasgliad, mae llawer o ddamcaniaethwyr o’r farn fod camau uniongyrchol o fewn cyrraedd pob ysgol unigol i weithredu strategaethau asesu ar gyfer dysgu sydd yn cefnogi disgyblion yr ysgol yn acedemaidd, yn ogystal â rhai sydd yn cael ei gweithredu ym mhob dosbarth i wella eu sgiliau siarad a chwestiynu.
Bwriedir trafod y methodoleg ac egwyddorion moeseg defnyddir yn yr adran hon. Y methodoleg defyddir i ddarganfod fy nghanfyddiadau oedd holiadur, cyfweliad ac arsylwad. Rhaid oedd cadw at y nodweddion ymchwil (fel nodir eisioes)pan yn cynnal y gweithgareddau yma. Diffinir bod yn “foesegol” fel gwneud rhywbeth sy’n iawn ac wedi gofyn caniatad cyn dechrau ac yn ystod y dasg. Cyn defnyddio unrhyw un o’r dulliau methodoleg, rhaid oedd gofyn caniatad wrth yr athrawon, a chydsyniad wrth y disgyblion bu’n cymryd rhan. Hefyd pwysleisir eu bod yn medru tynnu’n ôl ar unrhyw adeg os nad oeddent yn hapus i barhau. Dywed Blackburn (2018)- 
“Issues relate to the age at which children can realistically understand what they’re being asked to participate in, as well as consideration of their cognitive and linguistic ability to give consent.”
Cysylltir hyn gyda Atodiadau 1 a 2. Pwysleisir felly efallai nad yw plant ifanc ddim yn ymwybodol o’r hyn rydym yn gofyn ohonynt. Gall hyn fod oherwydd cam ddeall neu Anghenion Dysgu Ychwanegol arnynt. 
Nodir Bera (2018,t15) fel y ganlyn-
“ In the case of participants whose capacity, age or other vulnerable circumstance may limit the extent to which they can be expected to understand or agree voluntarily to participate, researchers should fully explore ways in which they can be supported to participate with asset in the research.” 
Arweinir hyn at beth mae Donaldson (2015) yn tanlinellu; fod llais y plentyn yn hanfodol bwysig iddynt gymryd rôl arweiniol yn eu dysgu. Cefnogir hyn gan William (2016) yn ogystal.O fewn fy ymchwiliad bues yn ystyried casglu cyfuniad o ddata ansoddol a meintiol. Bues yn cyfweld gyda grŵp o ddisgyblion oedd wedi rhoi eu cydsyniad i mi ar cyn dechrau ac yng nghanol yr ymchwiliad. Rhoddir eu profiadau personol ar y strategaethau defnyddir yr athrawes yn eu dosbarth. Roedd agweddau cadarnhaol arall wedi deillio o’r cyfweliad e.e roedd y plant yn medru ateb yn wir o’i calonau gan ddefnyddio’r cardiau bodiau, oherwydd efallai teimlir yn gyfforddus heb gorfod siarad ac esbonio’u canfyddiad ymhellach. Ar y llaw arall, efallai eu bod yn ansicr o’r termau, neu’n ofni beth a ddaw o’r hyn ddywedir yn ystod y cyfweliad. 
 Nodir Llywodraeth Cymru (2015) fod disgyblion yn “Unigolion iach, hyderus sy’n barod i fyw bywyd...”. sydd yn cael ei danlinellu uchod. Sicrheir felly fod pawb wedi deall yr hyn ofynnir. Os ddim, aralleirir y dehongliad o’r cwestiwn i wneud yn siwr fod pawb yn deall yr hyn ofynnir iddynt, fel gwna’r athrawes ddosbarth wrth i mi arsylwi ei gwers (Atodiad 4).
Dywedwyd Krefting (1991) ar ddogfen Baxter a Jack (2008) mai un o gryfderau cyfweliad yw ein bod yn gallu casglu a deall persbectifau lluosog a lleihau'r potensial ar gyfer ymatebion cymdeithasol dymunoldeb mewn cyfweliadau. Hynny yw, mae’r unigolion yn rhydd i ddweud eu gwir teimladau yn hytrach beth mae eraill yn dylanwadu iddynt ddweud.
Gwelir gyfyngiadau er hyn o ddefnyddio’r fethodoleg. Gellir dadlau fod y cyfwelydd yn gallu effeithio ar farn y disgyblion er enghraifft gallant roi sylw neu cliw fel maent eisiau iddynt ateb y cwestiwn. Dywedir eu fod yn medru cymryd llawer o amser yn ogystal i fynd drwy bob cwestiwn. Gellir effeithio ar oed y plant rydych yn targedu; er enghraifft bydd dim amynnedd ganddynt i ateb cyfweliad hir. Er hyn yn fy sefyllfa i, dim ond 8 cwestiwn bu’r cyfweliad i ddisgyblion blwyddyn 2. Gwelir y cyfweliad yn Atodiad 2. 
Anfantais arall o gyfweliad yw ei fod yn anodd sicrhau cysondeb a gwrthrychedd gan fod y testun rwy’n ymchwilio yn benodol. Anfantais arall godwyd, oedd fod ambell blentyn ddim eisiau cael eu cyfweld. Gan fod yr opsiwn o tynnu’n ôl, dyna a wnaethpwyd rhai. Er iddo fod yn gwbl dderbyniol, gall achosi trafferthion i’r ymchwilydd; efallai nad oes digon o wybodaeth i gefnogi’r hyn maent eisiau darganfod gan y nifer gwan o ymatebion cafwydd. 
Bwriedir ddosbarthu holiaduron i athrawon y Cyfnod Sylfaen, sydd yn gofyn iddynt danlinellu sut maent yn datblygu ansawdd siarad a chwestiynu’r disgyblion o fewn eu dosbarthiadau. (Atodiad 7). Gwelir fod elfenau cadarnhaol ac anfantieision am ddefnyddio holiadur yn ogystal. Mantais fyddai fod cost isel i’w gwblhau, gan fod y cwbl ar-lein. Pwysleisir gwefan Evalued (2020) fod holiaduron yn ddull defnyddiol i ymchwilio gan eu bod yn canolbwyntio ar Batrymau, blaenoriaethau a’u dewisiadau; newidiadau yn agweddau a barn defnyddwyr a thueddiadau i enwi dim ond rhai. 
Gan fod yr atebwyr wedi cael amser sylweddol i gwblhau’r holiadur, dylir yr atebion fod yn safonol, sydd yn gwneud yn ffeithiol gywir ac nid yw’n dangos tuedd, fel nodir am atebion y cyfweliad (Atodiad 2). Nodir Llywodraeth Cymru (2015) eto anfantais fyddai gall cyfradd atebion yr holiadur fod yn isel, sydd yn cydfynd gyda fy nghanfyddiad i, fel gwelir yn Atodiad 8, sef dim ond 2 ateb. Oherwydd hyn, gellir yr atebion fod yn anghyflawn, ac nid oes sicrwydd mai’r person cywir sydd yn ateb. 
Ffurf arall o fethodoleg defnyddir i helpu gyda fy nghanfyddiadau oedd arsylwad; gwnes i hyn gan ddefnyddio taflen arsylwi (Atodiad 3). Nodir May (2009) rhai rinweddau sy’n codi wrth fod yn athrawes sydd newydd raddio o’r brifysgol.
“For a teacher at the beginning of their career, there are some general issues that the teacher would need to observe and identify.  The focus would be on general pedagogic knowledge, which includes issues such as classroom management, differentiation and instructional strategies.”
Roedd y methodoleg yma yn osgoi rhagfarn, ac roedd gennyf brofiad person cyntaf gan gwelir eisioes gipolwg o’r hyn sy’n digwydd o ddydd i ddydd o fewn eu dosbarth. Er hyn, anodd yw i’r arsylwyr wneud nodiadau, gan eu bod eisiau bod ynghlwm yn y wers, gweld pwy sydd yn ateb, deall cysyniad y wers er enghraifft. Os nad ydyw’r arsylwr yn cymryd rhan er hyn, mae’n anodd i’r ymchwiliwr weld pethau o safbwynt y disgyblion o ran eu diddordeb i aros ynghlwn i’r wers. Gellir dadlau hefyd fod y plant yn gweld hi’n anodd canolbwyntio ar y wers dan sylw gan fod rhywun ychwanegol yn y dosbarth ac yn eu gwylio a gwneud nodiadau. Ynlle gwneud hi’n amlwg i’r disgyblion fy mod yn gwneud nodiadau hynny, nodir ambell beth pwysig, ac yna cwblhau taflen mwy ffurfiol ar y daflen arsylwi ar ôl i’r wers ddod i’w derfyn. 
Cwblheir ffurflen foeseg i sicrhau bod y camau cywir yn eu lle i sicrhau fod cydsyniad a chaniatad yr aelodau hynny oedd yn cymryd rhan a’u gwybodaeth i gyd yn aros yn gyfrinachol (Atodiad 9). Yn ogystal â hyn, i sicrhau fy mod yn foesegol gywir, cwblheir Ffurflen Caniatâd (Atodiad 10), Ffurflen Gydsynio a Ffuflen Wybodaeth (Atodiad 11) a  Ffurflen Ganiatâd Cyfranogiad (Atodiad 12). Cyfranwyd at y Nodweddion Ymchwil sydd yn rhaid dilyn.
Bwriedir trafod y data a gasglwyd a hefyd effeithiolrwydd yr offer ymchwilio. Defnyddir amrywiaeth o ddulliau ymchwil i ateb y cwestiwn ymchwil sef y dulliau holiadur, cyfweliad ac arsylwad. Bwriedir trafod am ymatebion holiadur a gasglwyd. Wrth edrych yn fanwl ar yr holiadur a’r atebion, gwelir canfyddiadau diddorol iawn. Gwelir yr holiadur gwag ar Atodiad 7, ar atebion ar Atodiad 8.
Edrychir yn gyntaf ar gwestiwn 2, sef “Pa ffurf o "Asesu ar gyfer Dysgu" sydd fwyaf llwyddiannus yn eich dosbarth chi? (Adborth/ dysgu'r disgyblion a gwella ansawdd cwestiynau ac ansawdd siarad)” a nodir y ddau ymatebwr “Meddwl,Paru, Rhannu”. Gellir dadlau mae dyma’r strategaeth sydd yn cael ei bwysleisio fwyaf o fewn y Cyfnod Sylfaen yn yr ysgol hon.
Pwysleisir Thomas (2017) yn ogystal y camau mae’n rhaid ystyried wrth ymchwilio gan gynnwys y cwestiwn mawr rydych yn tanlinellu, ac fel bu’r ymchwil yn cymryd lle. Credir fy mod wedi llwyddo yn fy holiadur i sicrhau atebion teg a chytbwys i fy helpu i ateb fy nghwestiwn ymchwil.
Gofynnir iddynt ehangu ar eu hatebion yng nghwestiwn 3, gan ofyn “Sut mae'r dechneg yn helpu'r disgyblion o ran ansawdd cwestiynau ac ansawdd siarad?”. Nodir un o’r ateb- “Mae hyn yn datblygu’r plant i fod yn ddysgwyr annibynnol ar y cychwyn, sydd wedyn yn datblygu i helpu sbarduno meddyliau a syniadau eraill wrth drafod a rhannu.” Cysylltir felly gyda syniadaeth William (2016) a Donaldson (2016) am ysgogi llais y plentyn, ac yn annog iddynt fod yn ddisgyblion uchelgeisiol a hyderus.
Cwestiwn arall oedd “Pa mor ddefnyddiol yw'r strategaethau asesu ar gyfer dysgu yma o ran gwella ansawdd cwestiynau ac ansawdd siarad y disgyblion?” a nodwyd “Meddwl, Paru, Rhannu” yn “Ddefnyddiol iawn”. Cytunir felly gyda’r ddau gwestiwn uchod.
Cwestiwn arall holwyd i’r athrawon oedd “Pam ydych chi'n credu fod y dechneg o ddewis disgybl ar hap i ateb cwestiwn yn ffordd dda o gasglu gwybodaeth o'r hyn ddysgodd y plant o'r wers?”. Pwysleisir yr athrawon fod pawb yn cael yr un siawns o ateb cwestiynau, yn hytrach na’r disgyblion hyderus yn ateb bob tro. 
Pwysleisir Olivares, (2020) yr un canfyddiadau a mi. 
“We all have students that are extroverts and eager to respond. We also have students that are shy and reluctant to raise their hand and participate. Without randomization techniques your quiet students might be left behind and you will miss gaining valuable feedback.”
Canolbwyntir ar ganfyddiadau’r cyfweliad. Yr hyn oedd yn ddiddorol edrych ar yr atebion fod y disgyblion wedi ateb yn wir ac yn teimlo eu bod yn medru dweud eu barn yn glir.
I gyd-fynd gyda’r syniadaeth yr athrawon mai Meddwl, Paru,Rhannu sydd yn datblygu sgiliau cwestiynu a siarad orau, holir y cwestiwn- “Ydych chi’n gweld e’n dda fod yr athrawes yn rhoi digon o amser i chi gael yr ateb cywir i’r cwestiwn?”. Defnyddir y plant gardiau bodiau i roi eu hatebion, oedd yn golygu nid oedd yn rhaid iddynt esbonio ymhellach os nad oeddent yn dymuno. Er hyn, ar y cwestiwn yma’n benodol, ehangwyd gan ddweud “Os byddwn ormod ar yr un cwestiwn byddwn yma trwy’r dydd!”. Dywed yn glir fel mae’r disgybl yn teimlo, a ddim yn ofni lleisio’i barn. Dyna paham mae’n bwysig i gael safbwynt y disgyblion, gan eu bod nhw bob tro’n dweud y gwir. Dengys Corsaro & Molinari, (2000) Mayall, (2000) ac O’Kane, (2000) yn waith Einarsdóttir,J (2007) bwysigrwydd o glywed yr hyn dywed plant-
“Research where children are involved and recognised as important participants is relatively recent. Previously research tended to be conducted on children by researchers who observed and tested their development and competences. Now, conversely, researchers talk about doing research with children, where children’s opinions and views are sought.”
Yr hyn sydd yn ddiddorol yn y data yw ein bod yn medru gweld barn y disgyblion o ddefnydd y strategaethau defnyddir yn y dosbarth. Gwelwn gwestiynau ac atebion y cyfweliad yn Atodiad 1 sef “Ydych chi’n hoffi’r syniad o “dim dwylo i fyny” i ateb- os ydych, pam?”. Atebir y cwestiwn yn amrywiol iawn fel gwelir yn Atodiad 2, sef 2 yn dweud Bodiau i fyny, 1 yn dweud Bodiau i lawr ac 1 ddim yn siŵr. Er hyn, atebwyd ymhellach gan ddisgybl gan ddweud ei fod “Yn ffordd o ateb yn fwy cyflym”.Gellir dadlau fod gymaint o ddryswch yn yr atebion felly nid ydynt yn derbyn darlun teg o fewn canfyddiadau’r cwestiwn yma.  
I’w gymharu gyda’r cwestiwn uchod, gwelir fod y plant yn sicr o’r strategaeth “ffonio ffrind” wrth i’r ymgeiswyr i gyd ateb gyda’i bodiau i fyny. Ymhelaethodd un disgybl gan nodi “Rydym yn gallu helpu ein gilydd i ateb y cwestiwn.” Ychwanegir at syniadaeth “Tacsonomeg Bloom” Effective questioning (2020), gan ei fod yn hanfodol defnyddio cwestiynau pwrpasol i hybu ac i ehangu llafaredd a chwestiynu ein disgyblion. Gwelir enghraifft o’r gwaith nodwyd yn Atodiad 5 a 6.
Y cwestiwn olaf holir i’r disgyblion, a chredir yr un mwyaf pwrpasol oedd “Ydy’r technegau  yma’n gwneud chi’n fwy hyderus i ofyn cwestiynau neu i siarad o flaen y dosbarth?”. Ymateb y disgyblion oedd 4 Bodiau i fyny; sicrheir felly fod gennym gyfiawnhad fod plant yn teimlo’r angen o ddefnyddio technegau amrywiol i’w helpu i ddatblygu eu sgiliau cwestiynu a siarad. 
Defnyddir y dechneg arsylwad yn ogystal. Oherwydd amgylchiadau prysurdeb ysgol, fe wnes arsylwi’r dosbarth cyfan.Gwelir y profiad yn fuddiol iawn, gan fy mod yn medru gweld ymateb plant o wahanol gefndiroedd i’r hyn roedd yn athrawes yn eu dysgu. Gwelir rhai felly’n gwneud canfyddiadau tebyg am y tro cyntaf er enghraifft, a rhai’n fwy profiadol. Nodir Shay (2014) yn ei herthygl “Diversity in the classroom means children develop differently” fod gymaint o bwysau ar ysgolion nawr, gan eu bod yn gorfod bod yn ymwybodol o amrywiaethau diwylliannol a chymdeithasol plant a’r heriau emosiynol a chymdeithasol hefyd. Awgrymir felly ei fod yn fwy anodd i’r athrawon i wybod beth sydd yn fwy pwrpasol i’w ddysgu, gan fod bob dosbarth a phlant o bob cefndir.
Wrth edrych ar fy nhaflen arsylwi sef Atodiad 3, gwelir fy mod wedi creu tabl sydd yn dangos pryd roedd y technegau asesu ar gyfer dysgu wedi cael eu defnyddio yn y wers. Gwelir ar Atodiad 4, roeddwn wedi dadansoddi gweld pa mor llwyddiannus oedd yr athrawes yn defnyddio technegau amrywiol. Mae’r rhain wedi bod yn ddefnyddiol iawn i sicrhau nawr fy mod yn gallu gwneud canfyddiadau o’r wybodaeth a gasglwyd.
Bwriedir crynhoi'r canlyniadau a gafwyd o’r adolygiad llenyddiaeth a’r ymchwil darganfyddir yn y dosbarth, ac yna llunio casgliadau. Nod yr ymchwil oedd ceisio canfod beth oedd y strategaethau mwyaf effeithiol i wella ansawdd cwestiynu a siarad y disgyblion.Dengys yr astudiaeth fod gan y technegau methodoleg elfennau cadarnhaol ac anfanteision, ond er hyn, os defnyddir yn gywir a theg ceir gasglu gwybodaeth gywir a chytbwys.
Wrth gwblhau’r Daflen Foeseg gwelir yn Atodiad 9, roeddwn yn sicrhau fod pawb oedd yn cymryd rhan yn y fethodoleg amrywiol yn gwybod bod y wybodaeth i gyd wedi cael cydsyniad neu ganiatâd; ac yna’n gyfrinachol dim ond defnyddio’r wybodaeth i’r ymchwiliad. Fel nodir ffilm gwelir ar wefan Ysgolion fel sefydliadau sy’n dysgu - Hwb, (2020) nid dim ond unigolion o fewn yr ysgol sydd yn mynd i helpu neu gael eu cynnwys yng Nghwricwlwm newydd- Cwricwlwm i Gymru 2022. Gwelir tebygrwydd yma wrth i mi gynnal fy ymchwiliad; nid dim ond fi oedd yn medru casglu gwybodaeth, roedd angen cydweithrediad yr athrawon a disgyblion yr ysgol i fy helpu.
Darganfyddir y gwelliannau a fedrir cyflawni i sicrhau ymarfer proffesiynol gwell, bydd yn help i blant y dyfodol. Gwelir hefyd y ffurfiau methodoleg rwyf wedi gweld yn fwy llwyddiannus nag eraill, sef yr arsylwad a’r cyfweliad. Teimlir wrth ddefnyddio’r rhain, fy mod wedi cal darlun yn fwy llawn o sut fedra i wella sgiliau cwestiynu a siarad y disgyblion ar gyfer y dyfodol.

